**Előterjesztés**

**Sióagárd Község Önkormányzata Képviselő-testületének**

**2015. február 26-án tartandó soron kívüli ülésére**

***2. számú napirend***

**Tárgy: Törvényességi felhívás megtárgyalása Sióagárd Község Önkormányzata 2/1991. (III.7.) rendeletére vonatkozóan**

**Előterjesztő és előadó: Gerő Attila polgármester**

**Az előterjesztést készítette: Balogh Györgyi aljegyző**

**Tisztelt Képviselő-testület !**

A Tolna Megyei Kormányhivatal TOB/22/1042-1/2014. számon megküldött törvényességi észrevétele kapcsán felülvizsgálta Sióagárd Község önkormányzata képviselő-testületének 2/1991. (III.7.) önkormányzati rendeletét.

A felülvizsgálat során 14 esetben találtak módosítandó tételt.

A törvénysértések abból adódtak, hogy a megváltozott jogszabályi változások nem minden esetben kerültek átvezetésre és módosításra a helyi rendeletünkben. A 24 évvel ezelőtti adórendelet eddig 8 esetben került módosításra, utoljára 2008-ban. Ennek ellenére a helyi adókról szóló 1990. évi C. törvényben foglaltakkal nem minden esetben lett megteremtve a szükséges összhang.

A jelenlegi törvényességi felhívásban foglaltak értelmében a rendelet felülvizsgálata megtörtént és a jogszabálysértés megszüntetése végett a módosítást előkészítettük.

**A lakossági összetétele és költségvetési szempontból az alábbi kimutatást készítettük:**

65 év felettiek száma: 191 fő. Esetükben a 100%-os mentesség 2.292000 Ft, az 50%-os mentesség 1.146.000 Ft kiesést eredményezne.

70 év felett 129 fő van jelen pillanatban, ahol ugyanezek a mértékek: 1.548.000 Ft, illetve 774.000 Ft.

A 75 év felettiek száma Sióagárdon a mai napon:84 fő. Esetükben a teljes mentesség 1.008.000 Ft, az 50%-os arányú könnyítés pedig 504.000 Ft bevételkiesést jelent.

Fenti számítás nem veszi figyelembe azt, hogy hány 65, 70 vagy 75 év feletti él egy háztartásban, valamint azt sem, hogy a bejelentett lakcímet kívánja figyelembe venni a kedvezmény adásakor a testület, vagy az életvitelszerűen egy háztartásban élők is jogosultak lennének-e rá. Nem foglakozik továbbá azzal sem, hogy az ingatlan tulajdonjoga releváns-e tárgyi ügy szempontjából.

Kérem a Tisztelt Képviselő- testületet, hogy vitassa meg a rendeletet tervezetett és annak elfogadásáról döntsön.

Sióagárd, 2015. február 4.

**Előzetes hatásvizsgálat, indoklás, véleményeztetés**

**Sióagárd Község Önkormányzata képviselő-testületének**

**A helyi adókról szóló 2/1991.(III.7.) önkormányzati rendelete módosításáról szóló rendelete**

**1. Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

**A tervezett jogszabály hatásai:**

a) társadalmi, gazdasági, költségvetési hatás:

- társadalmi hatása: a választópolgárok adó terhei-tekintettel az Ör.-ben új tételként szereplő a Htv. 24. §-a értelmében a nem magánszemély tulajdonában álló lakás bérleti joga adónemre való bővítésre- nem nőnek,hiszen jelen tétel az adómentes tételek között szerepel.

- gazdasági hatása: az önkormányzat adóbevétele nem nő,

- költségvetési hatása: előbbiekből kifolyólag nincs.

b) környezeti és egészségi következmények:

- nincsenek,

c) adminisztratív terheket befolyásoló hatások:

- a hivatalnak el kell látnia az adórendelet módosításával kapcsolatos feladatokat.

**A jogszabály megalkotásának szükségessége, a jogalkotás elmaradásának várható következményei:**

- a rendelet módosítása kötelező a jogszabálysértés megszüntetése érdekében.

- a rendeletmódosítás elmaradásának következménye a törvényességi észrevételt követően egyéb felügyeleti intézkedés lehet.

**A jogszabály alkalmazásához szükséges feltételek:**

- a személyi feltétel: rendelkezésre áll.

- szervezeti feltétel: rendelkezésre áll.

- tárgyi feltétel: rendelkezésre áll.

- pénzügyi feltétel: rendelkezésre áll.

**2. Indokolás**

**A helyi adó, a magánszemélyek kommunális adója módosítása rendelet célja:**

- az adórendelet módosításának indoka törvényességnek való megfeleltetés.

A rendeletnek nincs európai uniós joggal kapcsolatos összehangolási és egyeztetési vonatkozása.

**3. Véleményeztetés**

A rendeletmódosítás a gazdasági szereplőket nem érinti, ezért a rendelet tervezetet véleményeztetési kötelezettség nem terheli. A képviselő-testület szervezeti- és működési szabályzata a helyi adókról szóló rendelet módosítása során nem írja elő bizottságai véleményének beszerzését. A rendeletmódosítást véleményezésre megküldjük a Tolna Megyei Kereskedelmi és Iparkamara részére.

Sióagárd, 2015. február 9.

Balogh Györgyi sk.

aljegyző

**Sióagárd Község Önkormányzata Képviselőtestületének**

**..../2015. (III.3.) önkormányzati rendelete**

**a magánszemélyek kommunális adójának**

**bevezetéséről szóló 2/1991. (III.7.) számú önkormányzati rendelet módosításáról**

Sióagárd Község Önkormányzata Képviselő-testülete a helyi adókról szóló 1990. évi C. törvény 1. § (1)-ben kapott felhatalmazás alapján, az Alaptörvény 32. cikk (1) bekezdése h.) pontjában meghatározott feladatkörében eljárva a magánszemélyek kommunális adója bevezetéséről szóló önkormányzati rendeletét az alábbiak szerint módosítja.

1. **§**

A rendelet –továbbiakban R.- 2. §. (1) helyébe az alábbi rendelkezés lép:

 (1) Adóköteles az önkormányzat illetékességi területén lévő

 a.) a Htv. 12. §-a értelmében a lakás és a nem lakás céljára szolgáló épület, épületrész,

 b.) a Htv. 18. §-a értelmében a telek,

 c.) a Htv. 24. §-a értelmében a nem magánszemély tulajdonában álló lakás bérleti joga,

 d.) zártkerti ingatlanon nem lakás céljára szolgáló épület, épületrész (tanya)

**2. §**

A R. 3. §. (1) bekezdése helyébe az alábbi rendelkezés lép:

1. Az adókötelezettség épületnél, építménynél a használatbavételi, illetve fennmaradási engedély jogerőre emelkedését követő év első napján keletkezik.

Az engedély nélküli épület, vagy anélkül használatba vett épület, építmény esetén az adókötelezettség a tényleges használatbavételt követő év első napján keletkezik.

**3.§**

A R. 4. §. (1) és (2) bekezdése helyébe az alábbi rendelkezés lép:

1. A Htv. 20. § (1) szakaszában foglaltak szerint.
2. A Htv. 20. § (2) szakaszában foglaltak szerint.

**4.§**

A R. 6. § (1) bekezdése helyébe az alábbi rendelkezés lép:

1. A Htv. 12. §-ában, 18. §-ában, valamint a 24. §-ában meghatározott magánszemélyek.

**5.§**

A R. 7. §-a helyébe az alábbi szöveg lép:

Az adó mértéke:

1. a Htv. 12. §-a értelmében a lakás és a nem lakás céljára szolgáló épület, épületrész

 12.000 Ft/év

 b.) a Htv. 18. §-a értelmében a telek 5.000 Ft/év

 c.) a Htv. 24. §-a értelmében a nem magánszemély tulajdonában álló lakás bérleti joga

 0 Ft/év

 d.) zártkerti ingatlanon nem lakás céljára szolgáló épület, épületrész (tanya) 2.000 Ft/év

**6.§**

A R. 8. §-a (2) és (3) bekezdése hatályon kívül helyezve.

**7.§**

A R. 9. §-a hatályon kívül helyezve.

**8.§**

A R. 10. §-a az alábbiak szerint módosul:

Mentes a magánszemélyek kommunális adójának megfizetése alól:

1. a Htv. 24. §-a értelmében a nem magánszemély tulajdonában álló lakás bérleti joga
2. 75. életévét betöltött egyedülálló lakos

**9.§**

A R.11. §-a hatályon kívül helyezve.

**Záró rendelkezések**

**10. §**

1. Ez a rendelet kihirdetése napján 8 órakor lép hatályba.
2. A rendelet kihirdetéséről helyben szokásos módon a jegyző gondoskodik.

Sióagárd, 2015. február 19.

 Gerő Attila Garai László

 polgármester jegyző

Kihirdetve:2015. március 3-án

Sióagárd,2015. március 3.

 Balogh Györgyi

 aljegyző